Jose Maria Asua

Jose Maria Asua González (Zaratamo, 1953ko apirilaren 6a) Euskal Herriko Unibertsitateko Ingeniaritza Kimikoko katedraduna eta POLYMAT Institutuko ( Polymeric Materials) zuzendaria da.

 Kimika-Irakasle eta ikertzailea 
1975ean, Zientzia Kimikoetan lizentziatu zen, eta 1978an, doktoratu egin zen, Zaragozako Unibertsitatean. 1978an, Donostiako Zientzia Kimikoen Fakultatean sartu zen, eta han, Polimeroen Ingeniaritzako irakaskuntza- eta ikerketa-programa bat garatzeaz arduratu zen. Industriaren aldetik garrantzitsuak ziren polimerizazio-prozesuei buruz oinarrizko ikerkuntza landu zuen. Uretan sakabanatutako polimeroak ekoizteko estrategiak garatu zituenez nazioarteko ospea lortu zuen.

Lau patenteren sortu zituen da eta 30 doktore-tesi baino gehiago zuzendu ditu. Polymer Reaction Engineering aldizkariko editorea izan da, eta Chemical Engineering Journal, Macromolecular Materials and Engineering eta Macromolecular Reaction Engineering aldizkarietako argitalpen-batzordeko kidea da. NATO Advanced Study Institute bateko zuzendaria ere bada.

Doktoratu osteko egonaldia egin zuen Liejako Unibertsitatean (Belgika), eta urte sabatikoak egin ditu Lehigh-eko Unibertsitatean (AEB), Fulbright beka batekin, eta Waterlooko Unibertsitatean (Kanada), irakasle bisitari. Iakasle bisitaria izan da Lovainako Unibertsitate Katolikoan (Belgika) eta Dortmundeko Unibertsitatean (Alemania).

30 industria-proiektutik gora zuzendu ditu.

 Euskarazko argitalpenak 
Lau artikulu idatzi ditu aldizkari zientifikoetan:
Emultsio-polimerizaziozko erreaktoreen zuzeneko jarraipena eta kontrola kalorimetria bidez1998P. D. Armitage , Jose Mari Asua Gonzalez, Jose Ramon Leiza Rekondo, I. Saenz de BuruagaEKAIADimetiltereflato eta butanodilaren arteko transesterifikazio-erreakzioa1987Jose Mari Asua Gonzalez, Maria Jesus Barandiaran Sarasola, L. YurramendiELHUYAR aldOperazio-aldagaien eragina poli(etilen tereftalato)aren transesterifikazio-et...1986Jose Mari Asua Gonzalez, Maria Jesus Barandiaran SarasolaELHUYAR aldIndustria kimikoan erabiltzen diren erreakzio-motak1981Juan Adanes , Jose Mari Asua Gonzalez, Rafael BilbaoELHUYAR ald
Bi artikulu liburutan argitaratuta:
Esegidurazko polimerizazioa1983Jose Mari Asua Gonzalez, Maria Jesus Barandiaran Sarasola, Jacqueline Forcada GarciaUEU argKimika teknikoa1980Jose Mari Asua Gonzalez, Jon Nazabal EtxeberriaUZEI arg
Eta b liburu Udako Euskal Unibertsiatearekin 1983 eta 1985ean:
Emultsio-polimerizaziorako erreaktoreen injineritza1985Jose Mari Asua Gonzalez, Maria Jesus Barandiaran SarasolaUEU argMiszelanea kimikoa1983Jose Mari Asua Gonzalez, Maria Jesus Barandiaran Sarasola, Jacqueline Forcada Garcia, Inaki Irazabalbeitia Fernandez, Jesus Maria Ugalde Uribe-EtxebarriaUEU arg

 Sariak eta errekonozimenduak 

 2005: Euskadi Ikerkuntza saria jaso zuen, Zientzia eta Teknologia modalitatean
 2005: Rhône Poulenc saria ere eman zioten, Teknologia Garbien arloan.
 Jakiunde, Eusko Ikaskuntzaren Zientzia, Arte eta Letren Akademiaren kide da.
 Ameriketako Estatu Batuetako zenbait enpresatako aholkularia da.

 Erreferentziak 

 Kanpo estekak 

Kategoria:Zaratamarrak
Kategoria:Euskal Herriko kimikariak
Kategoria:Euskal Herriko Unibertsitateko ikasleak
Kategoria:Euskal Herriko Unibertsitateko irakasleak
Kategoria:Udako Euskal Unibertsitatea
Kategoria:Jakiundeko kideak